cyanic-selkie/wikianc huggingface dataset:
David Muñoz
David Muñoz (født 29. september 1964) er en panamansk skytter som konkurrerer i pistol.
Han representerte Panama under Sommer-OL 2016 i Rio de Janeiro, der han ble nummer 40 i 50 meter pistol.
Friedrich III av Meißen
Friedrich III av Meißen, også kalt Friedrich den strenge og Friedrich den trofaste (Freundholdige) (født 14. desember 1332 i Dresden, død 21. mai 1381 i Altenburg) var landgreve av Thüringen og markgreve av Meißen fra 1349 til 1381.
Komma
I norsk brukes komma, og ikke punktum, som desimaltegn i tall. Kommareglene kan fravikes dersom dette hjelper til å unngå flertydighet.
I noen tilfeller kan plasseringen av komma endre en setnings mening. Et klassisk eksempel er de to alternativene
I den første setningen er beskjeden at man ikke behøver å vente med hengningen til jeg-personen kommer; i den andre er betydningen at man skal vente.
I norsk skriftspråk er komma – på samme måte som semikolon og tankestrek – et lite skilletegn. Etter små skilletegn skal det være liten forbokstav.
Historikk
Bruken av komma i Vesten går tilbake til den greske antikken, og ordet «komma» har opphav i gresk «kómma», med betydning «del av en setning». Dette ordet har igjen rot i verbet «kóptein» = «hogge av».
Aristofanes fra Byzantium (omkring 257 f.Kr - 180 f.Kr) fant opp et system av theséis (latin: distinctiones) som skilte tekstavsnittene og opplyste hvor lang pausen skulle være etter et avsnitt ved høytlesing. Aristofanes var hovedbibliotekar i Alexandria og regnes som tegnsettingens far. Han benyttet et system av prikker: De lengste avsnittene (periodos) sluttet med en prikk høyt oppe; et mellomlangt avsnitt (colon) med en prikk langt nede (.), og et kort avsnitt (comma) med en prikk midt mellom høyt og lavt (·).
Komma i sin moderne skikkelse utviklet seg fra en skråstrek (/) benyttet fra 1200- til 1600-tallet for å beskrive en pause. Skråstreken (/) sank med tiden lenger ned (/), og endte med at stå litt under midtnivået, slik vi stadig ser det i dag på et komma. Det moderne komma ble først tatt i bruk av Aldo Manuzio (1450–1515) og kalles iblant «halvsirkulært komma». Manuzio var forlegger i Venezia i boktrykkerkunstens barndom, og sentral i utviklingen av typografien, herunder moderne bruk av komma. Han fastsatte i 1494 hvordan komma og semikolon skulle settes på trykk, og fikk videre utarbeidet grammatisk funderte regler for tegnsetting. Hensikten med bruken var å lette lesingen.
Etter at den belgiske matematikeren Simon Stevin i 1585 introduserte desimaltall, ble det først brukt en rekke forskjellige måter for å skrive slike tall. For eksempel kunne desimaltallet 0,3578 skrives på begge de to følgende formene:
Den skotske matematikeren John Napier var den første til å skrive desimaltall slik vi gjør det i dag. Han vekslet mellom bruk av komma og punktum.
Bruk av komma i norsk
I norsk skriftspråk er komma et skilletegn. Komma brukes til å markere steder der det er kortere pauser i lesningen; lengre pauser markeres med punktum. Formålet er å lette lesningen.
Over tid er det blitt utviklet sedvaneregler for når komma skal brukes, særlig i formelle tekster som bøker, aviser og skolestiler. Disse reglene tar utgangspunkt i hvor det er naturlige pauser i talespråket, men reglene bygger også på grammatikk. For å beherske disse reglene fullt ut må man følgelig ha en viss grammatisk innsikt. I Finn-Erik Vinje s Skriveregler omtales det norske kommaet derfor som et «grammatisk fundert pausekomma».
Selv om det finnes slike kommaregler, kan disse reglene likevel brytes også i formelle tekster, dersom et slikt regelbrudd kan hindre flertydighet eller fremme lesbarheten.
Komma hører sammen med semikolon og tankestrek til de små skilletegnene; disse skal ikke ha stor forbokstav etter seg. Store skilletegn – som punktum, utropstegn og spørsmålstegn – skal etterfølges av stor forbokstav.
Kolon er på sin side i en mellomposisjon. I utgangspunktet er kolon et lite skilletegn, men det er et stort skilletegn dersom det etterfølges av en setning.
Norske kommaregler
Norske kommaregler er omfattende og inkluderer en rekke spesialtilfeller. Under følger det en oversikt over de viktigste kommareglene, basert på Finn-Erik Vinjes Skriveregler og Språkrådets nettsted om kommaregler:
Bruk i tall
I norsk skriftspråk brukes komma som desimaltegn i tall:. I enkelte andre skriftspråk – eksempelvis engelsk – er det derimot punktum som er desimaltegn. Begge bruksmåter er i henhold til resolusjon 10 fra den 22. konferansen om mål og vekt i 2003, som sier at «the symbol for the decimal marker shall be either the point on the line or the comma on the line».
Der komma også brukes til å gruppere flere tall etter hverandre, må en bruke mellomrom for å tydeliggjøre hvert tall. For eksempel kan en tre-dimensjonal vektor skrives som (3,21, 2,12, 3,14).
Hverken punktum eller komma skal i norsk skriftspråk brukes for å dele tallgrupper i store tall: 100,000,000.
Vanlige kommafeil
Ifølge nettstedet Korrekturavdelingen.no er reglene som omhandler komma etter foranstilt leddsetning, sannsynligvis de som brytes mest. Det tilsvarer reglene 3 og 4 ovenfor. Feilene går på at det blir utelatt komma etter leddsetninger, men også på at det blir satt komma etter noe skribenten tror er en leddsetning, men som ikke er det. Et eksempel på det første kan være å droppe kommaet i setningen
Et eksempel på det andre kan være å sette komma etter «frokost» i
I sistnevnte eksempel er ikke «å spise karameller til frokost» en leddsetning, men en infinitivsfrase, og det skal derfor ikke være komma. En måte å identifisere leddsetninger på er å se etter om setningsleddet inneholder et verb i presens eller preteritum. Mangler dét, er det ikke snakk om en leddsetning.
Shoreview (Minnesota)
Shoreview er en amerikansk by som ligger i Ramsey County i Minnesota.
Den har og dekker et areal på 32,84 km².
Viernbukta naturreservat
Viernbukta naturreservat på Brønnøya i Asker kommune ble opprettet 27. juni 2008.
Borneodessus
Borneodessus er en slekt av biller som tilhører familiegruppen vannkalver.
Utseende
En liten (2,8-3,5 millimeter), brunrød vannkalv. Arten er litt dråpeformet (bredere foran enn bak).
Levevis
Arten lever i bekker i skog.
Utbredelse
Arten lever på Borneo (Sabah, østlige Kalimantan).
Johannes Bergh (1837–1906)
Johannes Bergh (født 18. februar 1837, død 8. mars 1906) var en norsk advokat. Han var regjeringsadvokat fra 1893 til 1904.
Karriere
Høyesterettsadvokat Johannes Bergh (1837-1906) etablerte advokatpraksis i Kristiania i 1862, samme år som han fikk møterett for Høyesterett. Han jobbet som advokat hele sitt liv, og var blant annet forsvarer for statsministerne Christian Selmer og Otto Richard Kierulf i riksrettssaken 1883-84. Han satt i Kristiania representantskap fra 1879 til 1886, og var også medlem i kommisjonen som var satt ned for å utarbeide en plan for landets jernbaneutbygging. Fra 1893 til 1904 var han regjeringsadvokat.
Annet
Bergh hadde sterk interesse for rettsvitenskapen, og utga en rekke teoretiske arbeider. Han ble utnevnt til ridder av St. Olavs Orden i 1890, og i 1894 ble han kommandør av 2. klasse. Samme år ble han også utnevnt til æresdoktor ved Københavns universitet (Danish Theses for the Doctorate and Commemorative Publications of the University of Copenhagen 1836-1926, Copenhagen & London 1929).
Han var gift med Anne Johanne Borchgrevink, og de fikk ti barn, deriblant Henrik Bergh, som ble høyesterettsadvokat, skuespilleren Haakon Ludvig Bergh og høyesterettsadvokat Johannes Bergh.
Rebecca Scheja
Ania Rebecca Scheja (født 26. januar 1989 ) er en svensk skuespiller, DJ, sanger, låtskriver og plateprodusent.
Rebecca Scheja er datter av pianisten Staffan Scheja og skuespilleren Marianne Scheja. Hun er storesøster til Leonard Scheja, tidligere medlem i electro- og housebandet Nause. Hun begynte som barneskuespiller og har medvirket i flera filmer
Etter at hun traff Fiona FitzPatrick på en fest i 2007 startet de opp som en discjockey-duo, og drev i 2008 klubben DET på Spy Bar i Stockholm. Senere begynte de å skrive og produsere egen musikk som «electro-punk-house"»-duoen Rebecca & Fiona.
I 2011 fikk Scheja og FitzPatrick en Grammis. Sammen med produsenten Adrian Lux har de produsert sangen «Boy». De vant en Grammis som Årets Electro/Dans ved Grammisgalan 2012.
Rebecca Scheja hadde i noen år et forhold med musikkeren og låtskriveren Thibo Girardon, mer kjent under artistnavnet Panda da Panda. De to har samarbeidet musikalsk iblant.
Ingeborg von Hanno (1919–2014)
Ingeborg Otilia von Hanno født med slektsnavnet Ulstad (født 17. april 1919 i Kristiania, død 9. juni 2014 i Oslo) var en norsk keramiker.
Familierelasjoner
Hun var datteren av Niels Christian Hald Ulstad og Ingeborg Hald. Hun var gift med Johan Albert von Hanno, og bosatt i Oslo i 1982-1986.
Utdannelse
Hun studerte ved Statens Håndverks- og Kunstindustriskole, i Oslo i 1938-43.
Kunstnervirke
von Hanno ble tidlig lærer ved Statens Håndverks- og Kunstindustriskole og var bare i de første årene virksom som keramiker. Hun laget bruksgjenstander i leirgods med lys tinnglasur, ofte med dekor risset i glasuren. I 1951 laget hun en del gjenstander i klinkergods.
Hun var lærer ved Statens Håndverks- og Kunstindustriskole i Oslo i årene 1943-75, og overlærer fra 1976.
Hun var styremedlem i Oslo Brukskunstforening omkring 1960. Og i Landsforbundet Norsk Brukskunst i årene 1962-65.
Stipender, reiser og utenlandsopphold
Hun gjennomførte studiereiser til Paris 1950, Italia 1961 og 1971, Japan 1979
Priser, premier og utmerkelser
Hun mottok 1. premie i Landsforbundet Norsk Brukskunsts souvenirkonkurranse 1948.
Offentlige arbeider
Utsmykninger og verk i offentlige samlinger:
Rudolf Knijnenburg
Rudolf Knijnenburg (født 18. mai 1982) er en boliviansk skytter som konkurrerer i pistol.
Han representerte Bolivia under Sommer-OL 2016 i Rio de Janeiro, der han ble nummer 41 i 50 meter pistol.
Den tyske idrettshøyskolen i Köln
Den tyske idrettshøyskolen i Köln (tysk: Deutsche Sporthochschule Köln - DSHS) er det eneste universitet for utdanning og forskning innenfor idrett i Tyskland. Universitet er en internasjonalt ledende institusjon for utdanning og forskning innenfor idrett og fysisk aktivitet.
DSHS ble grunnlagt i 1947 og har omtrent 5,300 studenter idag. Institusjonen er dermed verdens største universitet for idrett.
Petter Martinsen (turner)
Petter Marentius Martinsen (født 4. mai 1887 i Sarpsborg, død 27. desember 1972 samme sted) var en norsk sportsutøver som deltok under de olympiske leker 1912 i Stockholm. Martinsen ble olympisk mester i turn under OL 1912 i Stockholm. Han var med på det norske laget som vant lagkonkurranse, fritt system foran Finland. Det var fem lag fra fem nasjoner som var med i konkurransen som ble avholdt på Stockholms stadion. Det var mellom 16 og 40 deltakere på hvert lag.
Newtown
Newtown er et lite sted i El Dorado County i California i USA. Postnummeret er 95667. Stedet omfattes av områdekode 530.
Frida Maanum
Frida Leonhardsen Maanum (født 16. juli 1999) er en norsk fotballspiller som spiller for Arsenal og det norske landslaget.
Lyn (2014–2016)
Maanum spilte ungdomsfotball for både Bærumsløkka, Stabæk og etter hvert Lyn. Hun var en del av et meget bra aldersbestemt lag i Lyn, sammen med blant andre Heidi Ellingsen og Andrea Willmann. Laget vant både Dana Cup og Norway Cup i 2014. Høsten 2014 debuterte hun for Lyns A-lag i 1. divisjon. Som 16-åring var hun i 2015 på et treningsopphold i den tyske storklubben VfL Wolfsburg, hvor hun fikk svært gode tilbakemeldinger.
Stabæk (2017)
Vinteren 2017 gikk hun til Stabæk i Toppserien. Hun spilte alle kampene for Stabæk i vårsesongen, før det i august ble kjent at hun meldte overgang til svenske Linköpings FC etter bare en halv sesong i Stabæk.
Linköping (2017–2021)
I sin første sesong i Linköping var hun med å ta seriemesterskapet i Damallsvenskan. Hun ble en sentral spiller i den svenske toppklubben, og før 2021-sesongen ble hun i en alder av 21 år utnevnt til lagets kaptein. Da lokalavisen Corren i mai 2021 kåret de 30 beste spillerne i Linköping gjennom tidene, plasserte de Maanum på en 14. plass.
Arsenal (2021–)
27. juli 2021 ble det kjent at hun hadde signert for Arsenal i FA Women’s Super League. Hun etablerte seg raskt i førsteelleveren til sin nye klubb, og Arsenal-trener Jonas Eidevall uttalte ¨Jeg visste hun var bra, men hun var bedre enn jeg hadde forventet¨. 5. oktober 2021 scoret hun sitt første mål for Arsenal i en Champions League-kamp mot Barcelona. Til tross for en meget bra start i sin nye klubb, ble det vesentlig mindre spilletid den påfølgende våren. Hun ble likevel nominert som ¨årets unge spiller¨ i Women’s Super League 2021/22.
I 2022/23-sesongen ble hun Arsenals toppscorer i Women’s Super League med syv mål, og i Champions League med fem mål sammen med Stina Blackstenius. Hun ble nominert til ¨årets spiller¨ i WSL, og kåret til årets spiller i Arsenal av supporterklubben.
Landslagskarriere
Maanum har landskamper for J16, J17, J19, U23 og det norske A-landslaget.
17 år gammel ble hun tatt ut i troppen til EM i Nederland 2017. På dette tidspunktet hadde hun kun spilt 10 kamper på øverste nivå i Norge. Hun debuterte på A-landslaget 11. juli 2017, da hun startet generalprøven før EM mot Frankrike. Under en uke senere på sin egen 18-årsdag, 16. juli 2017, startet hun Norges åpningskamp under EM mot vertslandet Nederland.
Hun var også i Norges tropp til VM i Frankrike 2019, EM i England 2022 og VM i Australia og New Zealand 2023.
Estádio Beira-Rio
Estádio Beira-Rio («Stadionet ved elvebredden»), egentlig Estádio José Pinheiro Borda, er et fotballstadion i Porto Alegre i delstaten Rio Grande do Sul i Brasil. Banen er hjemmebanen til Internacional. Stadionet er det sørligste av de tolv stadionene som er valgt ut til VM i fotball 2014. Det er delstatens største etter Arena do Grêmio.
Nigeria under VM i friidrett 1995
Nigeria deltok under VM i friidrett 1995 (utendørs) fra 5. til 13. august 1995 i Göteborg i Sverige, og tok en medalje under mesterskapet.
Estádio Beira-Rio
Estádio Beiro Rio tok lang tid å bygge, og fansen bidro selv materielt til byggingen.
Nílson
Etter Brasils skuffende innsats i VM-sluttspillet i 1990, var den daværende -spilleren Nílson en av de mange debutantene i den nyansatte treneren Paulo Roberto Falcãos første landslagstropp til vennskapskamp mot i september 1990. Nílson spilte to ytterligere landskamper. Begge i 1992 under Carlos Alberto Parreiras landslagsledelse.
Kapillarlengde
I fluidmekanikk er kapillarlengde en typisk eller karakteristisk lengdeskala for en væske når væsken utsettes både for tyngdekraft og overflatespenning. Kapillarlengden er definert som
,
der g er tyngdens akselerasjon, \rho er væskens massetetthet og \gamma er væskens overflatespenning. På lengdeskalaer mindre enn kapillarlengden vil kapillarkreftene dominere. Det betyr at en væskedråpe på en flate vil være formet som en del av en kuleflate når dråpen er mindre enn kapillarlengden. Denne formen er løsningen av Young-Laplace ligning uten gravitasjonskrefter. På lengdeskalaer som er større enn kapillarlengden, dominerer tyngdekraften. Derfor vil store dråper på en flate ikke bli høye og runde, men i stedet bli flate og vide.
Eksempel
For rent vann ved romtemperatur og 1 atm trykk gjelder
som gir kapillarlengden 2,73 mm.
Hetty Gleditsch
Hetty Gleditsch (født 15. juli 1906 i Kristiania, død 15. desember 1992) var en norsk billedkunstner. Hennes vesentligste verker inneholder landskaper fra Vestlandet og Lofoten, Telemark og Bærum og fra Middelhavslandene.
Haglklumpen
Haglklumpen (også skrevet Haggelklumpen, nordsamisk: Čordnoaivi, finsk: Surnupäät, enaresamisk: Curnâuáivih, skoltesamisk: Curnnvuei'vv) er et fjell i Sør-Varanger kommune i Troms og Finnmark og Enare kommune i Finsk Lappland. Det ligger sørøst for innsjøen Surnujärvi på finsk side og nord for Føllvatnet på norsk side av riksgrensa. Den finske delen ligger i Vätsäri ødemarksområde. Fjellet har flere toppunkter, og det høyeste, 338 meter over havet, ligger på riksgrensa.
Nigeria under VM i friidrett 1997
Nigeria deltok under VM i friidrett 1997 (utendørs) fra 1. til 10. august 1997 i Athen i Hellas, og tok en medalje under mesterskapet.
Zipoetoides
Zipoetoides er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
Agapanthiini er middelsstore, lange og tynne, gjerne brunlige trebukker. Antennene er ganske lange. Pronotum er oftest litt smalere enn de jevnbrede dekkvingene, omtrent sylindrisk.
Levevis
Larvene lever vanligvis i de hule stammene på storvokste urter, særlig tistler og lignende. De voksne billene finnes ofte på blomster.
Utbredelse
Slekten er kjent fra Vest- og Sentral-Afrika.
Cycrillum
Cercillum er en slekt av biller som hører til familien vannkjær (Hydrophilidae).
Levevis
De fleste av kulevannkjærene er knyttet til møkk.
Utbredelse
Arten er utbredt i Mellom- og Sør-Amerika.
La Tentación
La Tentación er en by i Paysandú-departementet i det nordvestlige Uruguay.
Befolkning
Byen har 137 innbyggere (Beregning 2011)
Kilde:
Transport
Ruta 3 General José Gervasio Artigas forbinder La Tentación med Colonia, San José og Salto.
Stiga
STIGA er et svensk varemerke kjent for produksjon og distribusjon av gressklippere, et bredt spekter av motoriserte hageredskaper, snøfresere, bordtennisprodukter og bordhockeyspill.
STIGA startet produksjonen av bordtennisprodukter i 1944. Produksjon av bordhockeyspill startet i 1957 – og det ble en stor suksess. Selskapet startet produksjon av gressklippere i 1958.
STIGA selger for tiden både spill/sport-produkter og hageredskaper. STIGA Bordtennis forlot selskapet i 1984, og det samme gjorde STIGA Games i 2006. De bruker fortsatt det samme merkenavnet, men er to forskjellige selskaper; Stiga Sports Ltd og Global Garden Products (GGP).
STIGA Hage
STIGA er et premium-merke av gressklippere og har et bredt spekter av motorisert hageutstyr. Merket er en del av selskapets GGP Group, en ledende produsent av hageprodukter i Europa. Selskapet har sitt hovedkontor i Castelfranco Veneto, Treviso (Italia), og har 13 datterselskaper i Europa (Østerrike, Italia, Benelux, Tsjekkia, Danmark, Finland, Frankrike, Tyskland, Norge, Polen, Sverige, Storbritannia, Balkan).
STIGA distribuerer og selger sine produkter i over 70 land rundt om i verden.
Produkter:
STIGA Sports
Merkenavnet STIGA er i dag brukt av det svenske selskapet STIGA Sports som produserer sportsprodukter, inkludert bordtennis, kjelker og bordhockey. Merket STIGA startet i 1938 produksjon av bordtennisprodukter og begynte å lage hockeyspill i 1944.
Bengt Bandstigen grunnla bordtennisselskapet BANDA i 1966, som senere ble STIGA Sports AB. I 1983 startet selskapet å selge STIGA bordtennisprodukter og i 2006 ble STIGA Games Divisjon innlemmet i selskapet.
Knud Leonard Knudsen
Knud Leonard Knudsen (født 6. september 1879 i Ålesund, død 28. april 1954 i Bergen) var en norsk sportsutøver som deltok under de olympiske leker 1912 i Stockholm. Knudsen ble olympisk mester i turn under OL 1912 i Stockholm. Han var med på det norske laget som vant lagkonkurranse, fritt system foran Finland. Det var fem lag fra fem nasjoner som var med i konkurransen som ble avholdt på Stockholms stadion. Det var mellom 16 og 40 deltakere på hvert lag.
Roing under Asialekene 2002
Roing under Asialekene 2002. Roing var en av flere sporter under Asialekene 2002 i Busan i Sør-Korea. Konkurransene ble avviklet i perioden 30. september til 3. oktober. Det ble konkurrert i tretten øvelser, sju for menn og seks for kvinner. 196 utøvere fra 17 nasjoner deltok og Kina ble beste nasjon med tolv gullmedaljer foran Japan med en.
Patch
En patch (engelsk) er i første rekke et stykke tøy som sys på et klesplagg for å reparere (lappe) en skade, men ordet brukes i overført betydning innen IT, enten som substantiv, i betydningen «endring», eller verb: «å påføre en endring» (engelsk: to apply a patch).
Programmet patch
I sin mest presise betydning brukes ordet om Larry Walls verktøy patch og de korreksjonsfiler som dette benytter. Denne betydningen begrenser seg til endringer i tekstform. Bruksområder er i første rekke endringer av kildekode som utviklere deler seg i mellom.
Lapping av ferdig programvare
Mer uformelt kan en patch være en brukerrettet og mer ekstraordinær «lapping» av ferdig programvare, typisk for å fikse en feil. Dette kan foregå ved at brukeren av programvaren laster ned et ekstra program som modifiserer en liten del av det originale programmet. Det ekstra programmet eller selve modifikasjonen betegnes da som «patchen».
Bruken av uttrykket skal kunne spores tilbake til tiden da datamaskiner ble programmert med hullkort eller hullkoding på papirrull. En oppdatering av programvaren kunne da foregå ved at man fikk tilsendt en ny papirremse som skulle lappes (patches) inn på et bestemt sted i rullen.
Tverregga
Tverregga er en fjellkam som ligger 6 km vest for Hallgrenskarvet i Kirwanveggen i Dronning Maud Land. Den ble kartlagt av norske kartografer og etter landmålinger og flyfoto tatt av Maudheimekspedisjonen (NBSAE) (1949–52) samt senere flyfoto (1958–59).
James Augustine Healy
James Augustine Healy (født 6. april 1830 i Macon i Georgia i USA; død 5. august 1900 i Portland i Maine) var en amerikansk katolsk geistlig og biskop av Portland. Han var den første biskop med tildels afroamerikanske forfedre i USA, skjønt han selv identifiserte seg som hvit, og likeså gjorde hans omgivelser.
Prest
Han ble presteviet i katedralen Notre-Dame de Paris den 10. juni 1854 for erkebispedømmet Boston.
I Boston var han først sjelesørger i et barnehjem for de særlig trengende og senere kansellist i bispedømmekurien og sogneprest i St. James menighet. Allerede da gjorde han seg bemerket for sin innsats for borgerrettighetene og som talsmann og advokat for dem ikke kunne forsvare sine rettigheter personlig.
Biskop
Ved sin herkomst og sine språkkunnskaper kunne biskop Healy fremme integrasjonen mellom det store antrall irske innvandrere med de franskspråklige akadiske katolikker. En rekke nye menigheter og kirker tilkom under hans embedstid. Blant hans sosiale satsninger var grunnleggelsen av Vincenskonferanser og kjøp av landeiendom beregnet for foreldreløses barns rekreasjon. Han utvidet den katolske Calvary-kirkegården, der han selv også skulle bli begravd.
Episkopalgenealogi
Hans episkopalgenealogi er:
Eva Bugge
Eva Bugge (født 24. mai 1945 i Oslo) er en norsk diplomat.
Hun er cand.mag. fra Universitetet i Oslo (1972) og gjennomførte Utenriksdepartementets aspirantkurs 1974-1975. Hun var ambassadesekretær ved ambassaden i Caracas, Venezuela. 1976-1977 og arbeidet i Handelsdepartementet 1978–80. I tiden 1983-1985 var hun ambassadesekretær ved den norske ambassaden i London, deretter ambassaderåd for økonomiske saker samme sted til 1991. Hun var avdelingsdirektør ved Utenriksdepartementets kontor for kultur og Norges-informasjon fra 1992. Fra 1996 til 2002 var hun ekspedisjonssjef og leder for UDs avdeling for presse, kultur og informasjon.
Eva Bugge var ambassadør til Roma fra 2002 da hun overtok efter Geir Grung og var også sideakkreditert til Albania, San Marino og Malta. Hun var ambassadør til Nederland 2006-2011.
Eva Bugge er kommandør av St. Olavs orden (2002).
Sigurd Jørgensen
Sigurd Gersdorf Jørgensen (født 15. februar 1887 i Bergen, død 14. desember 1929 samme sted) var en norsk sportsutøver som deltok under de olympiske leker 1912 i Stockholm. Jørgensen ble olympisk mester i turn under OL 1912 i Stockholm. Han var med på det norske laget som vant lagkonkurranse, fritt system foran Finland. Det var fem lag fra fem nasjoner som var med i konkurransen som ble avholdt på Stockholms stadion. Det var mellom 16 og 40 deltakere på hvert lag.
Klostergata 8A (Moss)
Klostergata 8A er et hus i Klostergata i Moss. Bygningen var en slakterbolig, og tidligere en del av adressen Klostergata 8. Huset er vernet etter Plan- og bygningsloven og ble trolig bygget rundt 1930-tallet. Dette bekreftes av den funksjonalistiske arkitekturen. På branntaksten fra 1942, viser det seg at i 1934 var det brann på eiendommen Klostergata nr. 8. På den nedbrente bygningens tomt ble det oppført et 4. etasjes betongbygg - dagens Klostergata 8A. . Nabobygget (som delte adresse) har stått der siden 1850. Huset hadde samme adresse som Klostergata 8, før bygningene ble utskilt i 1960.
Historie om Klostergata
Klostergata var en del av riksvei 1 fra Oslo mot Svinesund fram til 1957. På grunn av riksveien var gaten et viktig handelsområde for reisende og kjøpmenn, men før de fikk komme inn i gaten måtte de innom et konsumpsjonshus for å betale konsumpsjonsskatt. Konsumpsjonshuset ble beslaglagt i 1928.
Etter 1882 skiftet gaten navn fra "Radet" til "Klostergaden". Noen år senere ble navnet på gaten fornorsket til "Klostergaten", og i 1907 fikk gaten modernisert navnet til "Klostergata". På samme tid hadde industrialiseringen begynt å ta form i Norge. Befolkningsveksten førte til en ressurskrise, som gjorde at folk flyttet fra gård til byen for å skaffe seg jobb. Dette kalles for urbanisering. Klasseskillene ble enda tydeligere, og en kunne lett se forskjellen mellom en fabrikkeier og industriarbeider. I tillegg dukket det opp flere håndverkere på grunn av handelspolitikken som Stortinget vedtok i 1850. Dette gjorde at hvem som helst kunne bli håndverker. Behovet for håndverkere var stort, nettopp fordi arbeidsplassene trengte folk som kunne reparere maskiner i tillegg til at skadene etter brannen var store. Klostergaten ble kalt for en håndverksgate, fordi det bodde så mange håndverkere der. Noen av håndverkene i byen var blant annet slaktermester G.A Pedersen og Martinius Andresen. I tillegg var Cellulosen, Peterson et populært arbeidssted for cellulosearbeiderne i gaten.
Fram til bybrannen i 1881 var det et stort antall gårder i Klostergaten. Det var en bybrann i 1858 også, men den var ikke like destruktiv. En av konsekvensene av bybrannen var innføringen av murtvang, hvor folk ble tvunget til å bygge hus i mur dersom det skulle oppstå en brann igjen. De nye murhusene ble kalt "herskapshus" og var både effektive og eksklusive. Det var fortsatt akseptabelt å bygge trehus utenfor murtvangsområdet, men disse husene var ikke like effektive og eksklusive.
Byggestil
Klostergata 8A er en funksjonalistisk bygning. Dette er en tydelig funkis-stil, den fremtredende terrakotta-fargen er typisk for tiden, med et forenklet formspråk. Vinduene er horisontale med vindusbånd, og i tillegg har bygningen større funksjonelle vinduer på grunnetasjen. Funksjonen til disse vinduene kan ha vært vindusutstilte varer for salg. På denne tiden var funksjon hovedfokuset, og funkis-stilen er ment til å gjøre livet lettere for damer som husmor, ting skulle være lette og funksjonelle.
Utenfor murtvangsområdet var det lov å bygge enkle trehus, noe som Klostergata 8A bærer preg av.
Beboere
Siden Klostergata 8 og 8A delte adresse i mange år, er det ikke mulig å skille hvem som bodde i hvilken bygning. Det var mange som bodde på denne tomten. Begge husene på tomten hadde flere leiligheter, og derfor mange beboere samtidig. Den første eieren av huset var Martinius Andresen (f. 1840, Moss). Han var én av byens to slaktere, og senere også slaktermester. Ifølge Folketellingene i 1885 og 1910 eide Andresen huset i hvert fall mellom årene 1885 og 1910. Han solgte eiendommen videre til G.A. Pedersen i 1911 for kr. 14 000,-. Den nye eieren var også slakter, og drev en slakterforretning i Kongens gate 33A.
Da han døde i 1953, tok hans kone Johanne Pedersen over huset. Et skjøte fra 23. desember 1959 viser at enken solgte det videre til Gudrun Vadla som bodde i Skoggata 14 for 80 000,-.
Andre beboere i Klostergata 8:
Karen Nilsen
Karen Louise Nilsen (født 3. mars 1861 på plassen Sandungen i Nordmarka, død 1939) var en norsk lærer, forfatter og lyriker som nådde stor popularitet i sin samtid.
Liv og virke
Karen Nilsen hadde en beskjeden familiebakgrunn fra husmannsmiljøet i Nordmarka, og arbeidet som lærer ved folkeskolen i Kristiania. Til sitt debutarbeid, diktsamlingen Til beslægtede sjæle, fikk hun kunsthistoriker og forfatter Lorentz Dietrichson til å skrive forordet. Dermed var det trygt for Alb. Cammermeyers forlag å utgi boken. Diktsamlingen ble populær, og utkom i tre opplag. Temaet Til beslægtede sjæle går igjen i flere av hennes diktsamlinger. Hun ble sin tids mest produktive og bestselgende kvinnelige lyriker. Tross populariteten nådde hun ikke noen større anseelse i det litterære miljøet.
Kvinders sange fra 1895 er en påkostet praktutgave med illustrasjoner av den svenske billedkunstneren og illustratøren Jenny Nyström.
Kvinneperspektivet står sentralt i Karen Nilsens lyrikk. Kvinner skildres i ulike livssituasjoner, og som ofre for mannlig svik, last og dobbeltmoral. Om sinnets fremmedfølelse bruker hun selv begrepet «granens søster». Hennes forfatterskap var konsentrert om perioden 1892 – 1902, med en «attpåklatt« i form av diktsamlingen Mens dagene glider – nye digte – til beslægtede sjæle, som utkom i 1909. Ifølge Morgenpostens anmelder bar hennes vers «Bud om et fromt og prøvet Kristensind og en barnlig fortrøstningsfuld Tro».
Ved siden av bokutgivelsene fikk hun publisert en rekke dikt i tidsskriftet Urd henimot år 1900. Hennes bidrag ble også publisert i serien Lyngblomster.
Familie
Karen Nilsen (Nilsdatter) var datter av leilending Nils Olsen og Andrine Hansdatter Sandungen. Hun forble ugift.
Metavargula ampla
Metavargula ampla er en art av slekten Metavargula som er en av tretten slekter i familien Cypridinidae. Den igjen er en av fem familier innenfor ordenen Myodocopida, under klassen av muslingkreps som er små krepsdyr. Mye av den tidlige forskningen, inklusive beskrivelsen av Myodocopida-gruppen, er gjort av den norske marinbiologen og havforskeren Georg Ossian Sars.
Gruppen Cypridinidae har arter med mykt skall (carapax) på overkroppen (thorax) og lang ytter-gren (i stedet for lang inner-gren) på andre antenne-par. Det særegne for artene er at antennen sitter på et feste med en nebb-liknende utvekst (rostrum). Individene er små.
Knut Lofstad
Knut Lofstad (født 30. april 1927 i Oslo) er en norsk næringslivsmann. Han var administrerende direktør i Norges Industriforbund og viseadministrerende direktør i Næringslivets Hovedorganisasjon.
Lofstad avsluttet i 1949 ingeniørutdannelse ved University of Wisconsin. Han arbeidet deretter i næringslivet og ble i 1966 administrerende direktør i Eureka og hadde fra 1969 samme stilling i Thune-Eureka. Han kom med i konsernledelsen i Kværner.
Liga Primera de Nicaragua
Liga Primera de Nicaragua er den øverste ligaen i fotball i Nicaragua. Ligaen spiller vintersesong der sesonger starter med «Apertura» (åpning) og avslutter med «Clausura» (avslutning).
Knut Lofstad
Lofstad var fra 1967 til 1968 formann i Maskin og Konstruksjonsverkstedenes Landsforening. Han var representert i sentralstyret i Norsk Arbeidsgiverforening og i hovedstyret i Norges Industriforbund. I 1982 ble han administrerende direktør i Norges Industriforbund. Lofstad var involvert i arbeidet med å slå sammen næringslivs- og arbeidsgiverorganisasjoner til Næringslivets Hovedorganisasjon og ble viseadministrerende direktør i denne da organisasjonen ble til i 1989.
Liga Primera de Nicaragua
CONCACAF-ranking (2021)
''CONCACAF har ingen egen rangering, så lagene her er rangert etter Kickalgor.com sitt oppsett ved bruk av ELO-metoden. ''
Knut Lofstad
Han var styremedlem i Norges Eksportråd og Distriktenes utbyggingsfond, samt andre offentlige utvalg, styrer og råd.
I 1992 mottok Lofstad kommandørtegnet av Finlands løves orden.
Metavargula
Metavargula er en av tretten slekter i familien Cypridinidae. Den igjen er en av fem familier innenfor ordenen Myodocopida, under klassen av muslingkreps som er små krepsdyr. Mye av den tidlige forskningen, inklusive beskrivelsen av Myodocopida-gruppen, er gjort av den norske marinbiologen og havforskeren Georg Ossian Sars.
Gruppen Cypridinidae har arter med mykt skall (carapax) på overkroppen (thorax) og lang ytter-gren (i stedet for lang inner-gren) på andre antenne-par. Det særegne for artene er at antennen sitter på et feste med en nebb-liknende utvekst (rostrum). Individene er små.
Taksonomisk plassering av gruppen
Taksonomien til muslingkrepsene er omstridt og inneholder vanskelig systamiserte grupper. Det er generelt omstridt å fin-inndele organismer taksonomisk. Skillene mellom de ulike gruppene av muslingkreps er usikre, og stort sett basert på morfologi snarere enn molekylær analyse. En vanlig oppdeling anerkjenner muslingkreps som en av seks ulike klasser av krepsdyr. En moderne oppdatering av systematikken gis av Martin and Davis, som følgende oversikt følger ned til nivået orden, mens lavere nivåer i enkelte tilfeller følger Catalogue of Life: - og detaljene gis etter WoRMS-databasen.
Pilomecyna
Pilomecyna er en slekt av biller som tilhører den artsrike underfamilien Lamiinae i familien trebukker (Cerambycidae).
Levevis
Larvene lever inne i død ved, gjerne små kvister av løvtrær. De kan også finnes inne i store urter, for eksempel arter av vortemelk-slekten. Disse artene er ikke spesialiserte og en art kan ofte utnytte flere ulike vertsplanter.
Utbredelse
Slekten er utbredt på Madagaskar og Komorene.
Alice i Eventyrland-syndrom
Med dette syndromet kan du oppleve en størrelsesforvrengning av enkelte sensoriske modaliteter. Dette er en tilstand forbundet ved tilfeller av migrene, hjernesvulster, og bruk av psykoaktive stoffer. Den kan også være første tegn på Epstein-Barr-virusinfeksjon. Syndromet kan også være forårsaket av unormale mengder elektrisk aktivitet, på grunn av en unormal blodstrøm i deler av hjernen som blant annet håndterer visuell persepsjon og tekstur
Anekdotiske rapporter tyder på at symptomene på er vanlige i barndommen, men at man tenåring vokser seg ut av dem.
En person med Alice i Eventyrland syndrom vil alltid ha normale øynene, men vil oppleve å se objekter og avstander med feil størrelse eller form. Tap av tidssans og manglende romlig perspektiv kan også forekomme.
Epidemiologi
Alice i Eventyrland syndrom kan oppstå tidlig i barneårene og vare til langt ut i tjueårene. De fleste vokser syndromet av seg i løpet av barndommen. Svært få har fortsatt syndromet i en alder av 30 år.
Tegn og symptomer
En teori er at pasienter med Alice i Eventyrland syndrom har vært assosiert med mononukleose. Diverse bildediagnotiske studier har ikke avdekket noen konkret sammenheng, og forholdet (hvis noen) mellom syndromet og kyssesyke er ennå ukjent.
En 17-år gammel gutt beskrev sine symptomer slik:
''Ganske plutselig vises objekter som små og fjerne (teliopsia) eller som stor og nær (peliopsia). Jeg føler jeg blir mindre. Andre personer er på størrelsen med pekefingeren min. Noen ganger ser jeg den blinde i vinduet, eller det at TV-en er opp-ned. Jeg kan også oppleve at beinet eller armen min er svingende, høre stemmene til mennesker som enten er høye og tett eller svak og langt. Noen ganger opplever jeg angrep av migrainous hodepine assosiert med rødhet i øyet, blinker med lys og en følelse av svimmelhet. Jeg er alltid bevisst på de immaterielle endringer i meg selv og mine omgivelser.'' Alice i Eventyrland syndrom innebærer en oppfatningsendring i motsetning til en funksjonsfeil i øynene. De fleste opplever enten Micropsia eller Macropsia. Micropsia betegnes på som en unormal visuell tilstand som vanligvis oppstår i forbindelse med visuelle hallusinasjoner hvor den rammede ser objekter mindre enn de faktisk er. Macropsia betegnes som en tilstand der den rammede ser objekter større enn de faktisk er.
Syndromet har følgende symptomer: :
Diagnostikk
Alice i Eventyrland Syndrom er generelt en forstyrrelse av persepsjon, snarere enn en bestemt fysiologisk endring i kroppens systemer.
Diagnosen kan antas når andre fysiske årsaker er utelukket, og dersom pasienten presenterer symptomer sammen med migrene og klager over utbruddet i løpet av dagen.
Et annet symptom på syndromet er lydforvrengning, for eksempel ved at små bevegelser utgjør en klaprende lyd. Derfor kan en person med syndromet ofte kan opptre som paranoid eller være redd for å bevege seg.
Behandling
Den medisinske behandlingen er den samme som for andre migreneprofylakse: antidepressiva, betablokkere og kalsiumkanalblokkere. Hvis personen har syndromet som en kronisk sykdom vil ikke noen av disse behandlingsmetodene virke. Da er hvile den beste behandlingen. Med tiden vil alle symptomene opphøre seg selv.
Dersom pasienten selv ønsker det, kan en annen måte være å bli med i støttegrupper hvor en kan dele erfaringer.
Prognose
Symptomene er ikke skadelige og vil i det fleste tilfeller opphøre av seg selv over tid, uten noe hjelp av medikamenter.
Qian Qichen
Qian Qichen (kinesisk: 钱其琛, pinyin: Qián Qíchēn; født 5. januar 1928 i Tianjin i Kina, død 9. mai 2017 i Beijing) var en kinesisk politiker og ledende kommunist. Han var Folkerepublikken Kinas utenriksminister fra april 1988 til mars 1998.
Bakgrunn
Qians slektshjemstavn var Jiading (nå i Shanghai)., men han ble født i Tianjin. I perioden 1942 – 45 fikk Qian på høyskolen tilknyttet Utopia-universitetet.
Qian ble medlem av Det kinesiske kommunistparti i 1942.
Partimann
Han arbeidet for avisen Ta Kung Pao 1945–49. I perioden 1949–53, var han medlem i partikomiteeer og var sekretær for kommunistiske ungsomskomiteer i de shanghainesiske bydistrikter Xuhui, Changning og Yangpu.
Han dro til Sovjetunion og studerte ved Komsomols sentralskole i 1954.
Diplomat
Etter endt utdannelse i 1955 tjenestegjorde han som diplomat i Moskva og andre steder. Han var en tid kinesisk ambassadør i Guinea (1974–76) tillike med ambassadør til Guinea-Bissau (1974–75).
Utenriksminister
Han var viseutenriksminister 1982–1988, og ble så utenriksminister. Under sin periode som utenriksminister var han den første kinesiske diplomat som deltok på et ASEAN-arrangement, da han i 1991 var med på ASEAN utenriksministermøte i Malaysia. Dette var første gang at Folkerepublikken Kina formelt anerkjente ASEAN som institusjon. Man la da grunnlaget for fremtidig ASEAN-Kina-samarbeid, som ASEAN+3-mekanismen og ASEAN-China Free Trade Area (ACFTA).
Han var visestatsminister for Kina fra 1993 til han gikk i pensjon i 2003.
Qian døde 9. mai 2017 i en alder av 89 år.
Ramsey (Minnesota)
Ramsey er en amerikansk by som ligger i Anoka County i Minnesota.
Kalkupja
Kalkupja (russisk: Калкупя, finsk: Kalkupää) er et fjell i Petsjenga rajon i Murmansk oblast i Russland. Det har en høyde på 357 meter over havet.
OL-CD’n med Dan Børge og vaktmester’n
OL-CD'n med Dan Børge og vaktmester'n er et samlealbum med Dan Børge Akerø og Trond-Viggo Torgersen, utgitt i 1992.
Nigeria under VM i friidrett 1999
Nigeria deltok i VM i friidrett 1999 (utendørs) fra 20. til 29. august 1999 i Sevilla i Spania, og tok to medaljer i mesterskapet.
Medaljevinnere
Nigeria (Innocent Asonze, Francis Obikwelu, Daniel Effiong, Deji Aliu) vant opprinnelig bronsemedaljen på 4 x 100 meter stafett menn, men ble diskvalifisert 31. august 2005 etter at det ble oppdaget at en dopingprøve Asonze hadde avgitt i juni 1999, var positiv.
Morató
Morató er en by i Paysandú-departementet i det nordvestlige Uruguay.
Befolkning
Byen har 218 innbyggere (Beregning 2011)
Kilde:
Transport
Ruta 25 forbinder Morató med Beisso, Young, Menafra og Merinos.
Anguilla under VM i friidrett 2019
Anguilla deltok under VM i friidrett 2019 (utendørs) fra 27. september til 6. oktober 2019 i Doha i Qatar.
Omicrogiton
Omicrogiton er en slekt av vannkjær.
Utseende
Små (ca. 2 millimeter), hvelvede, ovale, brunlige vannkjær. Dekkvingene har kraftige punktrader.
Levevis
Artene kan finnes i råtnende bananstammer.
Utbredelse
Slekten er utbredt i Sørøst-Asia fra det sørlige Kina i vest til Vanuatu i øst og er også kjent fra Réunion i Indiahavet.
Chanhassen (Minnesota)
Chanhassen er en amerikansk by som ligger i Carver County i Minnesota.
Den har og dekker et areal på 59,13 km².
Itaipava Arena Pernambuco
Itaipava Arena Pernambuco, er et fotballstadion i São Lourenço da Mata i Recife-regionen i delstaten Pernambuco i Brasil. Banen er hjemmebanen til Náutico. Stadionet er det østligste av de tolv stadionene som er valgt ut til VM i fotball 2014, så vidt foran Arena das Dunas.
Stadionet ble påbegynt i 2010 og ferdigstilt i april 2013. Det var ikke noe stadion på området tidligere. Det er plass til 46 000 tilskuere, og tilskuerne sitter på det nærmeste 11 meter unna banen. Utgiftene kom totalt på R$ 532 millioner (omtrent 1,4 milliarder norske kroner). Stadionet er sponset av bryggeriet Itaipava, derav navnet.
Stadionet ble brukt til FIFA Confederations Cup 2013 til tre gruppekamper.
Yann-Erik de Lanlay
Yann-Erik Randa Bahezre de Lanlay (født 14. mai 1992) er en norsk fotballspiller som spiller for Viking Fotballklubb.
Karriere
de Lanlay er født i Norge og har fransk far og norsk mor. Han begynte å spille fotball i Vaulen IL da han var fem år gammel. Han ble hentet inn til Statoil fotballakademi i 2006, hvor han deltok sammen med blant annet Markus Henriksen, Ruben Gabrielsen og Christian Landu Landu. I 2007 ble han tatt opp på Vaulens juniorlag, før han sommeren 2007 signerte for Viking.
Rosenborg
17. juli 2015 offentliggjorde RBKs hjemmesider at spilleren var klar for en overgang til klubben.
I sesongen 2015 var han med å vinne både Tippeligaen og Cupfinalen.
I sesongen 2016 var han med å vinne både Tippeligaen og Cupfinalen.
I sesongen 2017 var han med å vinne Eliteserien.
I sesongen 2018 var han med å vinne Eliteserien og Cupfinalen.
Constance Bruun
Constance Christine Bruun (født 25. august 1863 i Hetland, Stavanger, død 15. oktober 1894 på Strømmen i Skedsmo) var en norsk skuespillerinne som i løpet av sine bare ti år på scenen utmerket seg som en av landets fremste skuespillere.
Yann-Erik de Lanlay
Landslaget
8. januar 2013 fikk han sin første landskamp for mot Sør-Afrika. 15. januar 2014 scoret han sitt første landslagsmål mot Moldova.
Constance Bruun
Familie
Constance Bruun var datter av utskiftningsformann Johan Christian Bruun (1837-1882, en sønn av prosten Christian Constantius Henrik Bruun) og Aasine Fredrikke Jæger (1838-1907). Hun ble 11. august 1892 gift i Østre Gausdal med senere utenriksminister Nils Claus Ihlen.
Liv og virke
Constance Bruun debuterte på scenen 24. november 1882 som Toinon i Paillerons Gnisten på Christiania Theater. Hun var ansatt ved Christiania Theater inntil hun 15. mai 1892 trakk seg på grunn av sykdom. Også i 1880-årene hadde hun vært syk, med opphold på både Modum Bad og Gausdals Sanatorium i 1887.
Om Constance Bruun er det blant annet blitt fortalt at «For ettertiden vil hun fornemmelig bli stående som den fortrinlige framstiller av ibsenske og bjørnsonske skikkelser. Hennes spillemåte var enkel og behersket, nesten sky. Et spill for galleriet var henne fremmed.»
Allerede ved debuten forsto man at det var noe spesielt med henne, som samtidens teateranmelderlser viser: «Frk. Bruun var gjenstand for en hyldest som i de sidste 10 aar aldrig nogen debutantinde har faaet. Allerede efter hendes første store replik brød jubelen løs fra det udsolgte hus og fulgte hende siden uafbrudt efter hver udgang. Ved tæppets fald fik hun tre stormende fremkaldelser, hvilket vil sige meget, naar man ved, at det var for det yderst kræsne og træge fredags-publikum hun optraadte for første gang.»
Sin siste opptreden før hun trakk seg tilbake, gjorde Constance Bruun i sin glansrolle som Hedda Gabler.
Nordisk Nettverk for Avantgardestudier
Nordisk Nettverk for Avantgardestudier er et nordisk forskningsnettverk som er støttet av Nordforsk 2004–2009, og har status Nordic Research Gem 2008.
Nordisk Nettverk for Avantgardestudier har til mål å styrke og koordinere mindre og spredte nasjonale forskningsmiljøer innad i de nordiske landene, fremme utveksling av kunnskap og undersøke likheter og forskjeller mellom de nordiske avantgardene. Nettverket arrangerer en årlig konferanse, og innenfor rammene av det nordiske nettverket skal det utarbeides en 4-binds verk om De nordiske avantgarders kulturhistorie. Tania Ørum, Københavns Universitet, leder nettverket, Per Bäckström, Universitetet i Tromsø og Bodil Børset, NTNU, er koordinatorer for Norge.
Det nordiske forskningsnettverket er en videreutvikling av det danske forskningsnettverket «Avantgardernes genkomst og aktualitet» som ble støttet av Det humanistiske Forskningsråd 2001–2004. Det nordiske nettverket har også stått sentralt i etableringen av et europeisk forskningsnettverk, European Network for Avant-Garde and Modernism Studies (EAM), der den første konferanse ble avholdt i Gent, Belgia i mai 2008. Innenfor EAM har det nordiske nettverket en viktig oppgave med å synliggjøre nordisk avantgardeforskning internasjonalt.
Louis Bourgeois
Loys «Louis» Bourgeois (født ca. 1510, død 1559 ) var en fransk renessansekomponist og musikkteoretiker. Han er kjent som en av de viktigste samlerne av kalvinistiske salmer fra midten av 1500-tallet. En av de mest berømte melodiene i kristendommen, den protestantiske doksologien kjent som «the Old 100th» på engelsk, er vanligvis tillagt Bourgeois.
Biografi
Svært lite er kjent om Bourgeois' tidlige liv. Hans første utgivelse var noen verdslige sanger fra 1539 i Lyon. I 1545 hadde han reist til Genève (ifølge verdslige arkiv) og hadde blitt musikklærer der. I 1547 ble han borger av Genève og samme år utga han sine første firstemte salmer.
I 1549 og 1550 arbeidet han på en samling salmemelodier hvor de fleste tekstene var oversatt av Clément Marot og Théodore de Bèze. I hvilken grad han var komponist, arrangør eller samler var usikkert før en lenge savnet utgave av Genève-psalteret kom til biblioteket ved Rutgers University. I en note til leseren spesifiserer Bourgeois nøyaktig hva hans forgjengere har gjort, hva han har forandret og hva som er hans egne bidrag. Han er en av de tre «hovedkomponistene» til melodiene i Genève-psalteret.